b"\n_START_ARTICLE_\nBinyam\xc3\xadn Netanyahu\n_START_SECTION_\nCarrera pol\xc3\xadtica\n_START_PARAGRAPH_\nBinyam\xc3\xadn Netanyahu ja va ser Primer Ministre d\xe2\x80\x99Israel entre 1996 i 1999, L'arribada de Binyam\xc3\xadn Netanyahu signific\xc3\xa0 la ruptura de fet del proc\xc3\xa9s de pau amb els palestins. Ehud Barak el va succeir el 1999. En les eleccions del 10 de febrer de 2009, el Likud, el seu partit, va obtenir 27 escons per la Ken\xc3\xa9sset. Creant una coalici\xc3\xb3 amb Israel Beitenu, el Partit Laborista Israeli\xc3\xa0 i el Xas, aix\xc3\xad obtenint majoria absoluta va jurar el seu c\xc3\xa0rrec com Primer Ministre d\xe2\x80\x99Israel al mar\xc3\xa7 de 2009._NEWLINE_A les eleccions legislatives d'Israel d'abril de 2019 torn\xc3\xa0 a ser el candidat m\xc3\xa9s votat i, tot i empatar en nombre d'escons (35) amb la nova coalici\xc3\xb3 centrista Blau i Blanc liderada per Benny Gantz, els partits de la seva coalici\xc3\xb3 de govern continuen tenint majoria absoluta a la Knesset. Tot i aix\xc3\xb2, fou incapa\xc3\xa7 d'aconseguir el suport de la majoria absoluta del parlament i formar govern perqu\xc3\xa8 no arrib\xc3\xa0 a un acord amb el partit Israel Beitenu que volia tirar endavant un projecte de llei que estableix quotes anuals per al reclutament d\xe2\x80\x99ultraortodoxos, que estan exclosos del servei militar. Els partits ultraortodoxos que donaven suport a Netanyahu estaven totalment en contra d'aquesta llei._NEWLINE_ El juliol de 2019 es convert\xc3\xad en la persona que durant m\xc3\xa9s temps havia ocupat el c\xc3\xa0rrec de primer ministre."